SCRISOARE RECTIFICATIVĂ nr. 1 LA PROIECTUL DE BUGET GENERAL 2012

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37,

- proiectul de buget general al Uniunii Europene pentru exercițiul financiar 2012 prezentat de Comisie la 26 mai 2011[2],

- Comunicarea comună „Un răspuns nou în contextul schimbărilor din țările vecine”[3] și fișa financiară legislativă a acesteia,

- Comunicarea comună privind un parteneriat pentru democrație și prosperitate împărtășită[4].

Comisia Europeană prezintă autorității bugetare scrisoarea rectificativă nr. 1 la proiectul de buget general 2012 din considerentele prezentate în expunerea de motive.

CUPRINS

1. INTRODUCERE 3

2. CONSOLIDAREA INSTRUMENTULUI EUROPEAN DE VECINăTATE șI PARTENERIAT 3

2.1. CONTEXT șI PREZENTARE GENERALă 3

PREZENTARE GENERALă: FINANțARE DIN BUGETUL UE PENTRU REVIZUIREA PEV – 2011-2013 4

2.2. DESTINAțIA FINANțăRII SUPLIMENTARE 5

2.3. BENEFICIARI 5

2.4. SURSE DE FINANțARE SUPLIMENTARă 6

2.4.1. Bugetul 2011 6

2.4.2. Proiectul de buget 2012 6

2.4.3. Programarea financiară pe 2013 7

3. CONCLUZIE 8

4. TABEL RECAPITULATIV, PE RUBRICI, AL CADRULUI FINANCIAR 9

SITUAȚIA CHELTUIELILOR PE SECȚIUNI

Modificările aduse situației veniturilor și cheltuielilor pe secțiuni sunt disponibile pe EUR-lex (http://eur-lex.europa.eu/budget/www/index-ro.htm). O versiune în limba engleză a modificărilor la aceste situații pe secțiuni este atașată, spre informare, ca anexă la buget

INTRODUCERE

Scrisoarea rectificativă nr.1 (SR 1) la proiectul de buget general 2012 (PB 2012) acoperă următoarele:

- majorarea de 400 de milioane EUR în credite de angajament pentru sprijinirea unor măsuri suplimentare în regiunea pentru care se aplică politica de vecinătate europeană ca urmare a comunicării comune adoptate recent „ Un răspuns nou în contextul schimbărilor din țările vecine ”[5]: 395,5 milioane EUR pentru Instrumentul european de vecinătate și parteneriat (IEVP) și 4,5 milioane EUR pentru Instrumentul european pentru democrație și drepturile omului (IEDDO);

- realocarea aferentă de 104,1 milioane EUR în credite de plată de la alte programe în cadrul rubricii 4: 102,8 milioane EUR către IEVP și 1,3 milioane EUR către IEDDO. Nu există niciun impact asupra nivelului general al creditelor de plată.

Consolidarea de 400 de milioane EUR în credite de angajament va fi acoperită prin marja rubricii 4 (246,7 milioane EUR) și prin mobilizarea instrumentului de flexibilitate (153,3 milioane EUR).

CONSOLIDAREA INSTRUMENTULUI EUROPEAN DE VECINăTATE șI PARTENERIAT

Context și prezentare generală

Revizuirea strategică a politicii europene de vecinătate (PEV), care a fost inițiată anul trecut, a identificat domeniile în care politicile pot fi consolidate în mod considerabil. Revoluțiile și revoltele din sudul Mediteranei și aspirațiile puternice exprimate de popoarele acestor țări pentru schimbări politice și economice fac sprijinul UE chiar mai important decât în trecut și indică domeniile în care UE și țările partenere pot și ar trebui să obțină rezultate mai bune. În egală măsură, Uniunea Europeană își păstrează angajamentul de a sprijini în mod durabil democratizarea și procesele de reformă în întreaga vecinătate, la sud și la est.

Comunicarea comună privind „Un răspuns nou în contextul schimbărilor din țările vecine” stabilește propunerile ce derivă din revizuirea strategică a PEV și conferă substanță, în acest context, abordărilor față de Europa de Est și Caucazul de Sud, prin continuarea punerii în aplicare a Parteneriatului estic și față de țările din sudul Mediteranei, în contextul noului „Parteneriat pentru democrație și prosperitate împărtășită [6] ” . În special, prin „parteneriatul pentru democrație și prosperitate împărtășită”, UE dorește să sprijine transformările democratice inițiate în Egipt și Tunisia, care s-ar putea extinde la alte țări din sudul Mediteranei.

Comunicarea comună propune punerea în aplicare a noii abordări în ceea ce privește politica de vecinătate și identifică nevoi de resurse suplimentare pentru regiune , provenind de la surse diferite, de până la 1 242 de milioane EUR până în 2013 .

Se propune consolidarea cu 751 de milioane EUR a pachetului financiar al IEVP[7] pentru perioada 2011 – 2013 și cu 4,5 milioane EUR în 2012 a Instrumentului european pentru democrație și drepturile omului (IEDDO) . Aproximativ 355,5 milioane EUR urmează a fi realocate de la alte instrumente, inclusiv de la cheltuielile de sprijin administrativ corespunzătoare.

Tabelul de mai jos indică programele care urmează a fi consolidate, noile surse complementare pentru regiune, precum și defalcarea în funcție de sursele de finanțare, pentru perioada 2011-2013. Impactul asupra nivelului fiecărei linii este indicat în anexa la buget.

(Credite de angajament în milioane EUR)

Prezentare generală: Finanțare din bugetul UE pentru revizuirea PEV – 2011-2013 |

2011 | 2012 | 2013 | Total |

1. Consolidări, din care: | 85 460 | 400 000 | 270 000 | 755 460 |

IEVP | 85 460 | 395 500 | 270 000 | 750 960 |

IEDDO | 4 500 | 4 500 |

2. Realocarea din alte instrumente de ajutor extern și de intervenție în caz de criză destinate regiunii PEV, din care: | 22,700 | 60,000 | 160,000 | 247,200 |

IEDDO și ICD/actori nestatali | 12,700 | 12,700 |

Asistență macrofinanciară | 50,000 | 50,000 | 100,000 |

Instrumentul de stabilitate | 10,000 | 10,000 | 20,000 | 40,000 |

Provizionarea Fondului de garantare pentru împrumuturile BEI | 90,000 | 90,000 |

SUBTOTAL (1 + 2) | 108,160 | 460,000 | 430,000 | 998,160 |

3. Reutilizarea restituirilor BEI | 174,000 | 35,000 | 35,000 | 244,000 |

RESURSE SUPLIMENTARE TOTALE PENTRU REGIUNE (1 + 2 + 3) | 282,160 | 495,000 | 465,000 | 1 242,160 |

Surse de finanțare pentru consolidări, din care: | 85,460 | 400,000 | 270,000 | 755,460 |

Marja rubricii 4 | 246,656 | 246,656 |

Instrumentul de flexibilitate | 153,344 | 153,344 |

Realocare, din care: | 85,460 | 270,000 | 355,460 |

ICD | 51,000 | 100,000 | 151,000 |

Contribuție la BERD | 34,460 | 34,460 |

IPA | 60,000 | 60,000 |

IdS | 70,000 | 70,000 |

Altele, în special PESC | 40,000 | 40,000 |

Finanțare complementară din Rezerva pentru ajutoare de urgență, din care: | 65,000 | 65,000 |

Instrumentul de asistență umanitară | 60,000 | 60,000 |

Instrumentul pentru protecție civilă în țările terțe | 5,000 | 5,000 |

TOTAL GENERAL | 347,160 | 495,000 | 465,000 | 1 307,160 |

Prezenta scrisoare rectificativă vizează tranșa pe 2012 a consolidării care pune în aplicare noua abordare pentru PEV și modifică, în consecință, liniile bugetare relevante din proiectul de buget 2012, prin adăugarea a 400 de milioane EUR în credite de angajament la IEVP și IEDDO. Având în vedere termenele și incertitudinile legate de condițiile de execuție, Comisia propune realocarea a 120,1 milioane EUR din credite de plată incluse deja în proiectul de buget 2012 (a se vedea anexa bugetară). Dacă este nevoie și în funcție de capacitatea de absorbție în regiune, Comisia poate să solicite credite de plată suplimentare în cursul anului, prin transferuri și/sau printr-un buget rectificativ.

Comisia prezintă separat autorității bugetare propunerile de transfer pentru a realoca credite în bugetul 2011 către IEVP.

Cadrul juridic al IEVP este bine conceput pentru a sprijini o mare parte din măsurile de cooperare noi identificate în cadrul revizuirii. Majorarea propusă este în conformitate cu punctul 37 din Acordul interinstituțional privind disciplina bugetară și buna gestiune financiară[8], având în vedere că reprezintă un răspuns la „circumstanțe noi, obiective și de lungă durată, ale căror motive sunt precizate explicit și precis, ținându-se seama de rezultatele obținute prin punerea în aplicare a programului”.

Destinația finanțării suplimentare

Va fi acordat sprijin financiar pentru consolidarea în continuare a parteneriatului cu popoarele din întreaga regiune, pentru sprijinirea unei creșteri economice durabile și favorabile incluziunii, pentru acoperirea nevoilor suplimentare datorate transformărilor democratice din țările partenere, pentru realizarea de progrese în ceea ce privește îndeplinirea Obiectivelor de dezvoltare ale mileniului și pentru finanțarea inițiativele noi care decurg în urma acestei revizuiri, în special în domeniile parteneriatului cu societățile civile și dezvoltării rurale și regionale.

Noile activități care transpun aceste obiective în măsuri concrete pe teren pot fi grupate în trei componente principale:

Componenta 1 – Transformări democratice și consolidarea instituțiilor

Sprijinirea transformărilor democratice și consolidarea instituțiilor prin programul cuprinzător de consolidare a instituțiilor pentru transformări democratice și alte acțiuni relevante care se adresează acelor instituții care sunt esențiale pentru societățile democratice, precum și oferirea de asistență pentru reformarea democratică a sectorului securității. Rezultatele preconizate includ o mai bună respectare a drepturilor omului și a libertăților fundamentale, o mai bună guvernare democratică, un sistem judiciar mai independent și mai eficient, un nivel mai redus al corupției, un control democratic mai bun asupra sectorului securității, o mobilitate sporită legată de o mai bună gestionare a frontierelor și a migrației și o legislație mai bine aliniată la acquis-ul UE;

Componenta 2 – Consolidarea unui parteneriat mai strâns cu populația prin extinderea contactelor dintre studenți, cercetători și tineri, de exemplu prin creșterea mobilității studenților și personalului universitar, prin parteneriate universitare (Erasmus Mundus), printr-o cooperare structurată pentru modernizarea universităților (Tempus), prin cooperare între școli inițiată prin deschiderea programului eTwinning al UE sau prin sporirea contactelor între tineri.

Componenta 3 – Creștere economică durabilă și favorabilă incluziunii și dezvoltare economică

Promovarea unei creșteri economice durabile și favorabile incluziunii prin sprijinirea întreprinderilor mici și mijlocii (IMM-uri) și prin reducerea disparităților economice și sociale într-o țară parteneră prin „programe pilot ” inspirate de politicile de coeziune și de dezvoltare rurală ale UE.

Pe lângă IEVP, asistența bugetară a UE pentru regiune este, de asemenea, direcționată prin IEDDO, care permite sprijinul financiar direct pentru actorii societății civile, cum ar fi cei care militează pentru drepturile omului și organizațiile neguvernamentale (ONG). Se propune să se adauge un supliment de 4,5 milioane EUR la capitolul 19 04 (IEDDO) în proiectul de buget 2012 pentru a sprijini societatea civilă în etapa de tranziție democratică.

Beneficiari

Prin noua politică europeană de vecinătate, UE dorește să sprijine progresele către o democrație profundă și în special transformările democratice inițiate în Egipt și Tunisia, care se pot extinde și la alte țări. Pentru a fi durabile acestea trebuie să fie însoțite de o reformă a instituțiilor democratice și de creștere economică. Populația din țările învecinate trebuie, de asemenea, să vadă că UE este gata să ofere ajutor în această perioadă dificilă de transformări.

În timp ce toate țările partenere vor beneficia de activități care vizează consolidarea „parteneriatului cu societățile civile” (componenta 2), finanțarea în cadrul celorlalte două componente va fi alocată țărilor partenere printr-o abordare de tipul „mai mult pentru mai mult” care are la bază răspunderea reciprocă.

Astfel, creșterea sprijinului UE va depinde de progresele realizate în ceea ce privește construirea și consolidarea democrației și respectul pentru statul de drept. Cu cât o țară avansează mai mult și mai repede în ceea ce privește reformele sale interne, cu atât primește mai mult sprijin din partea UE, inclusiv asistență din bugetul UE. Aceste angajamente preferențiale vor fi adaptate în funcție de nevoile fiecărei țări și de contextul regional. Acestea vor recunoaște faptul că o reformă importantă presupune costuri inițiale semnificative. UE va reconsidera sau chiar va reduce finanțarea pentru țările în care nu s-au realizat reforme.

Creditele suplimentare sunt înscrise:

- la capitolul 19 08 în posturile bugetare destinate cooperării financiare în cadrul politicii europene de vecinătate și parteneriat cu țările mediteraneene (308,75 de milioane EUR la postul 19 08 01 01) și al politicii europene de vecinătate și parteneriat cu Europa de Est (75 de milioane EUR la postul 19 08 01 03) care reflectă nevoile mai mari legate de transformările democratice din sudul Mediteranei. Cu toate acestea, în măsura în care principiile nou stabilite ale condiționalității - diferențierea și „mai mult pentru mai mult” – impun acest lucru, defalcarea fondurilor poate fi ajustată prin intermediul transferurilor în timpul execuției bugetare. Consolidarea pentru IEVP include, de asemenea, cheltuieli de gestiune administrativă (postul 19 01 04 02) pentru o sumă de 11,75 milioane EUR;

- la postul bugetar IEDDO (postul 19 04 01), pentru a acoperi inițiative specifice destinate sprijinirii transformărilor democratice din țările aflate în vecinătatea sudică (4,5 milioane EUR).

Surse de finanțare suplimentară

Sursa de finanțare suplimentară pentru regiune provine din realocarea și reprogramarea din instrumentele existente pentru relații externe și în cadrul acestora, combinate cu utilizarea propusă a marjei nealocate sub plafonul de cheltuieli de la rubrica 4 a cadrului financiar multianual și cu mobilizarea instrumentului de flexibilitate în 2012.

Bugetul 2011

Pentru 2011, suma suplimentară de 85,5 milioane EUR va fi pusă la dispoziție printr-un transfer de credite de la Instrumentul de cooperare pentru dezvoltare (51 de milioane EUR) și printr-o reducere a contribuției UE la Banca Europeană pentru Reconstrucție și Dezvoltare (BERD) (34,5 milioane EUR).

Proiectul de buget 2012

Pentru 2012, suma suplimentară de 400 de milioane EUR solicitată în prezenta scrisoare rectificativă, va fi acoperită prin:

- marja nealocată sub plafonul de cheltuieli de la rubrica 4 (246,7 milioane EUR). O parte din marja actuală din proiectul de buget pe 2012 a fost creată prin reducerea sumelor programate inițial pentru 2012 pentru Instrumentul de cooperare pentru dezvoltare (89 de milioane EUR), pentru Instrumentul de asistență pentru preaderare (60 de milioane EUR) și pentru Instrumentul de stabilitate (60 de milioane EUR). Creditele de plată necesare vor fi, de asemenea, realocate de la aceste programe;

- Instrumentul de flexibilitate, pentru o sumă de 153,3 milioane EUR.

Conform celor explicate în prezentarea politică din situația estimărilor pentru 2012, majorările planificate inițial pentru anumite acțiuni, de exemplu, în cadrul ICD, al IPA și al Instrumentului de stabilitate (IdS) au fost reduse, într-o anumită măsură, pe baza indicatorilor de performanță, cum ar fi execuție întârziată, capacitate de absorbție deficitară și lipsa unor nevoi clar definite.

În special, examinarea programelor de țară din cadrul ICD a permis identificarea unei serii de reduceri posibile ale programelor indicative naționale multianuale, în special în țările din America Latină și din Asia.

Importanța evenimentelor care se desfășoară în vecinătate și necesitatea pentru UE și interesul acesteia de a răspunde în mod adecvat acestor evenimente justifică pe deplin utilizarea întregii marje de 246,7 milioane EUR în acest scop. Diferența de finanțare rămasă va fi acoperită prin recurgerea la Instrumentul de flexibilitate.

Programarea financiară pe 2013

Pentru 2013, se prevede ca suma suplimentară de 270 de milioane EUR să se obțină printr-o realocare a resurselor de la Instrumentul de cooperare pentru dezvoltare (100 de milioane EUR), Instrumentul de asistență pentru preaderare (60 de milioane EUR), Instrumentul de stabilitate (70 de milioane EUR) și prin realocare din alte instrumente, în special politica externă și de securitate comună (40 de milioane EUR)[9].

Realocările propuse nu implică nicio reducere a ajutorului oficial pentru dezvoltare. Se va asigura că fondurile realocate, deși sunt angajate și plătite în baza unui temei juridic diferit, se vor concentra cu precădere asupra obiectivelor primordiale și predominante ale Regulamentului 1905/2006 privind ICD (articolul 2), și anume „ eradicarea sărăciei în țările și regiunile partenere în cadrul dezvoltării durabile, inclusiv eforturile menite să atingă Obiectivele de dezvoltare ale mileniului (denumite în continuare «obiectivele mileniului»), precum și în promovarea democrației, bunei guvernări, respectării drepturilor omului și a statului de drept ”.

2.5 Finanțare complementară, alta decât IEVP și IEDDO

Conform celor prezentate anterior, punerea în aplicare a noii abordări a politicii de vecinătate, bazate pe responsabilitate reciprocă și pe un angajament comun față de valorile universale ale drepturilor omului, ale democrației și ale statului de drept, va necesita resurse suplimentare de până la 1 242 de milioane EUR până în 2013. Pe lângă consolidarea pachetelor financiare IEVP și IEDDO, conform celor descrise anterior, resursele noi pentru regiune vor include:

- mobilizarea finanțării din instrumente tematice în cadrul sumelor înscrise deja în buget și programate pentru IEDDO (8,9 milioane EUR pentru perioada 2011-2012 sunt deja prevăzute) și din alte programe, cum ar fi programul tematic privind actorii nestatali din cadrul Instrumentului de cooperare pentru dezvoltare (3,8 milioane EUR);

- mobilizarea Instrumentului de stabilitate (40 de milioane EUR)[10];

- provizionarea Fondului de garantare a împrumuturilor pentru a se asigura garanția necesară (90 de milioane EUR) pentru a majora cu un miliard de EUR nivelul împrumuturilor de la BEI în țările din vecinătatea sudică[11];

- mobilizarea Instrumentului de asistență macrofinanciară (100 de milioane EUR)[12];

- posibilitatea acordată Băncii Europene de Investiții (BEI) de a reutiliza restituiri corespunzătoare unor operațiuni vechi pentru investiții de capital în IMM-uri (244 de milioane EUR). Aceasta necesită adoptarea de către Consiliu a propunerii de modificare a articolului 23 din regulamentul privind IEVP.

În paralel, programele indicative naționale existente au fost reorientate către obiectivele-cheie ale noului parteneriat și sunt realocate 150 de milioane EUR din pachetul financiar IEVP pentru a sprijini noua facilitate pentru societatea civilă din cadrul PEV și alte acțiuni menite să promoveze un parteneriat mai puternic cu societățile civile.

În domeniul intervențiilor în situații de criză, au fost, de asemenea, mobilizate fonduri bugetare suplimentare ale UE, pe lângă sumele programate, ca răspuns la criza refugiaților din Libia.

În 2011, rezerva pentru ajutoare de urgență a fost utilizată pentru alimentarea cu 30 de milioane EUR a bugetului pentru ajutor umanitar în acest scop, la începutul anului; o altă tranșă, în valoare de 30 de milioane EUR, este propusă printr-un transfer din rezervă.

CONCLUZIE

Scrisoarea rectificativă nr.1 (SR 1) la proiectul de buget general 2012 (PB 2012) acoperă următoarele:

- majorarea de 400 de milioane EUR în credite de angajament pentru sprijinirea unor măsuri suplimentare în regiunea pentru care se aplică politica de vecinătate europeană, ca urmare a comunicării comune adoptate recent „ Un răspuns nou în contextul schimbărilor din țările vecine ”[13]: 395,5 milioane EUR pentru Instrumentul european de vecinătate și parteneriat (IEVP) și 4,5 milioane EUR pentru Instrumentul european pentru democrație și drepturile omului (IEDDO);

- realocarea aferentă de 104,1 milioane EUR în credite de plată de la alte programe în cadrul rubricii 4: 102,8 milioane EUR către IEVP și 1,3 milioane EUR către IEDDO. Nu există niciun impact asupra nivelului global al creditelor de plată solicitate în proiectul de buget 2012.

Comisia propune să se acopere consolidarea în valoare de 400 de milioane EUR în credite de angajament prin marja nealocată disponibilă în cadrul plafonului de cheltuieli al rubricii 4 (246,7 milioane EUR) și prin mobilizarea instrumentului de flexibilitate (153,3 milioane EUR).

TABEL RECAPITULATIV, PE RUBRICI, AL CADRULUI FINANCIAR

Cadru financiar Rubrica/subpoziția | Cadrul financiar 2012 | Proiectul de buget 2012 | Scrisoarea rectificativă nr. 1/2012 | PB 2012 + SR nr. 1/2012 |

| CA | CP | CA | CP | CA | CP | CA | CP | | 1. CREȘTERE ECONOMICĂ DURABILĂ | | | | | | | | | | 1a. Competitivitate pentru creștere economică și ocuparea forței de muncă |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1b. Coeziune pentru creștere economică și ocuparea forței de muncă |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | Total | 67 614 000 000 | | 67 962 476 893 |57 700 934 008 | | | 67 962 476 893 |57 700 934 008 | | Marjă 1 | | | 151 523 107 | | | | 151 523 107 | | | 2. CONSERVAREA ȘI GESTIONAREA RESURSELOR NATURALE | | | | | | | | | | din care cheltuieli legate de piață și plăți directe |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | Total | 60 810 000 000 | | 60 158 443 305 |57 948 376 981 | | | 60 158 443 305 |57 948 376 981 | | Marjă 2 | | | 651 556 695 | | | | 651 556 695 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |1 406 000 000 | |1 340 381 000 |868 333 500 | | |1 340 381 000 |868 333 500 | |3b. Cetățenie3 |699 000 000 | |683 471 000 |645 659 400 | | |683 471 000 |645 659 400 | | Total | 2 105 000 000 | | 2 023 852 000 |1 513 992 900 | | | 2 023 852 000 |1 513 992 900 | | Marjă | | | 81 148 000 | | | | 81 148 000 | | | 4. UE CA ACTOR MONDIAL 4 | 8 997 000 000 | | 9 009 280 576 |7 293 724 333 |400 000 000 | |9 409 280 576 |7 293 724 333 | | Marjă | | | 246 656 424 | | | | -153 343 576 | | | 5. ADMINISTRAȚIE 5 | 8 670 000 000 | | 8 281 389 366 |8 281 684 366 | | | 8 281 389 366 |8 281 684 366 | | Marjă | | | 472 610 634 | | | | 470 610 634 | | | TOTAL | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Marjă | | | 1 603 494 860 |8 815 287 412 | | | 1 201 494 860 |8 815 287 412 | | 1 Fondul european de ajustare la globalizare (FEG) nu este inclus în calculul marjei de la rubrica 1a.

2 După transferul de la modulare la dezvoltare rurală și de la bumbac și vin pentru restructurare în regiunile respective (3 150,4 milioane EUR).

3 Suma corespunzătoare Fondului de solidaritate al Uniunii Europene (FSUE) este înscrisă peste rubricile corespunzătoare, astfel cum se prevede în AII din 17 mai 2006 (JO C 139 din 14.6.2006).

4 Marja pe 2012 pentru rubrica 4 nu ia în considerare creditele legate de Rezerva pentru ajutoare de urgență (258,9 milioane EUR). Suma de 153,3 milioane EUR peste plafon este finanțată prin mobilizarea instrumentului de flexibilitate.

5 Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru o sumă de 84 milioane EUR pentru contribuțiile personalului la sistemul de pensii.

[1] JO L 248, 16.9.2002, p. 1.

[2] COM(2011)300

[3] COM(2011)303

[4] COM(2011)200

[5] COM(2011)303

[6] COM(2011)200

[7] Aceste credite se adaugă la suma de 5 700 milioane EUR prevăzută în programarea financiară actuală pentru Instrumentul european de vecinătate și parteneriat pentru 2011-2013.

[8] 2006/C139/01

[9] Urmează a fi inițiată pe baza propunerii din partea Înaltului Reprezentant și în conformitate cu normele specifice aplicabile bugetului PESC.

[10] Suma exactă care trebuie mobilizată din cadrul IdS va depinde de identificarea proiectelor adecvate. În cazul în care aceste proiecte se ridică la mai puțin de 40 de milioane EUR, soldul va fi transferat către IEVP).

[11] In cazul în care Consiliul și Parlamentul sunt de acord să mărească, de asemenea, plafonul pentru vecinătatea estică în contextul evaluării intermediare a mandatului extern al BEI, suma necesară va fi rezervată pentru alimentarea Fondului de garantare. Ar trebui remarcat că, în conformitate cu Regulamentul privind Fondul de garantare [Regulamentul (CE, Euratom) nr. 480/200], provizionarea necesară va avea loc pe durata mai multor ani, începând din 2013.

[12] Suma exactă care trebuie mobilizată în cadrul instrumentului va depinde de nevoile de finanțare ale țărilor eligibile pentru asistența macrofinanciară (AMF), identificate în contextul programelor de stabilizare economică și de reformă puse în aplicare cu sprijinul FMI. În cazul în care suma corespunzătoare programelor de asistență macrofinanciară în favoarea regiunii este sub 100 de milioane EUR, soldul ar putea fi transferat la IEVP.

[13] COM(2011) 303.